แนวโน้มของระบบเก็บค่าผ่านทางของการทางพิเศษแห่งประเทศไทย พ.ศ. 2558-2568
Trends of the Toll Collection System of Expressway Authority of Thailand in the Year 2015-2025
สุมิตร ตุงโสธานนท์
ทางด่วน -- ค่าธรรมเนียม
การทางพิเศษแห่งประเทศไทย
ทางด่วน -- ค่าผ่านทาง
ระบบสารสนเทศเพื่อการจัดการ -- การออกแบบ
ระบบสารสนเทศเพื่อการจัดการ
ระบบสนับสนุนการตัดสินใจ
การวิจัยครั้งนี้มีวัตถุประสงค์เพื่อ 1) ศึกษาสภาพของระบบเก็บค่าผ่านทางของการทางพิเศษแห่งประเทศไทย และ 2) ศึกษาและประเมินแนวโน้มของระบบเก็บค่าผ่านทางพิเศษในอนาคตระหว่าง พ.ศ. 2558-2568 การศึกษาแบ่งออกเป็น 4 ระยะ โดยระยะที่หนึ่งศึกษาสภาพระบบเก็บค่าผ่านทางของเจ้าหน้าที่การทางพิเศษแห่งประเทศไทย โดยใช้กลุ่มตัวอย่าง ได้แก่ ผู้ใช้งานระบบเก็บค่าผ่านทางของการทางพิเศษแห่งประเทศไทย จำนวน 338 คน และผู้ใช้บริการ การทางพิเศษแห่งประเทศไทย จำนวน 384 คน ใช้แบบสอบถามแบบปลายปิด วิเคราะห์ ข้อมูลโดยใช้ความถี่ ค่าร้อยละ ค่าเฉลี่ย และค่าส่วนเบี่ยงเบนมาตรฐาน ระยะที่สอง ศึกษาแนวโน้มของระบบเก็บค่าผ่านทางการทางพิเศษแห่งประเทศไทยด้วยวิธีเทคนิคเดลฟายจากผู้เกี่ยวข้อง โดยใช้ประชากร จำนวน 20 คน ใช้แบบสอบถามแบบปลายเปิด วิเคราะห์โดยใช้ทางสถิติ นำคำตอบแต่ละข้อมาหาค่ามัธยฐาน และค่าพิสัยระหว่างควอไทล์ ระยะที่สามประเมินและสังเคราะห์แนวโน้มระบบเก็บค่าผ่านทางช่วงปี พ.ศ. 2558-2568 จากผู้เกี่ยวข้องกับระบบเก็บค่าผ่านทางโดยใช้กลุ่มตัวอย่าง จำนวน 10 คน และระยะที่สี่วิเคราะห์ความสอดคล้องเหมาะสมแนวโน้มของระบบเก็บค่าผ่านทางของการทางพิเศษแห่งประเทศไทย ช่วงปี พ.ศ. 2558-2568 จากผู้เกี่ยวข้อง จำนวน 5 คน เครื่องมือใช้ในการวิเคราะห์ได้แก่ แบบสอบถามแบบปลายปิด ผลการวิจัยพบว่า 1) สภาพของระบบเก็บค่าผ่านทางของการทางพิเศษแห่งประเทศไทยของเจ้าหน้าที่ใช้งานระบบเก็บค่าผ่านทางโดยภาพรวม ด้านบริหารจัดการมีค่าเฉลี่ยอยู่ในระดับมากด้านเทคโนโลยีระบบเก็บค่าผ่านทางมีค่าเฉลี่ยอยู่ในระดับปานกลาง ด้านองค์ความรู้เกี่ยวกับระบบเก็บค่าผ่านทางมีค่าเฉลี่ยอยู่ในระดับปานกลาง ด้านการตรวจสอบการเก็บค่าผ่านทางมีค่าเฉลี่ยอยู่ในระดับปานกลาง และสภาพของระบบเก็บค่าผ่านทางของผู้ใช้บริการทั้งในภาพรวมและรายด้านอยู่ในระดับ ปานกลาง 2) ผลการศึกษาแนวโน้มของระบบเก็บค่าผ่านทางของการทางพิเศษแห่งประเทศไทย พบว่า ด้านการบริหารจัดการผู้เชี่ยวชาญส่วนใหญ่มีความคิดเห็นว่าควรปรับปรุง ด้านการบริหารจัดการ ด้านเทคโนโลยีระบบเก็บค่าผ่านทาง ด้านองค์ความรู้เกี่ยวกับระบบเก็บค่าผ่านทาง และ ด้านการตรวจสอบการเก็บค่าผ่านทาง ผลการประเมินและสังเคราะห์แนวโน้มระบบเก็บค่าผ่านทางช่วง ปี พ.ศ. 2558-2568 พบว่า ผู้เชี่ยวชาญเห็นด้วยกับข้อเสนอทุกประการ ในด้านการบริหารจัดการ ด้านเทคโนโลยีระบบเก็บค่าผ่านทาง ด้านองค์ความรู้เกี่ยวกับระบบเก็บค่าผ่านทาง และด้านการตรวจสอบการเก็บค่าผ่านทางของการทางพิเศษแห่งประเทศไทย มีความสอดคล้องตามความคิดเห็นของผู้เชี่ยวชาญ และผลการวิเคราะห์ความสอดคล้องเหมาะสมแนวโน้มของระบบเก็บค่าผ่านทางของการทางพิเศษแห่งประเทศไทยช่วงปี พ.ศ. 2558-2568 พบว่า ทุกด้านคือ ด้านการบริการจัดการ ด้านเทคโนโลยีระบบเก็บค่าผ่านทาง ด้านองค์ความรู้เกี่ยวกับระบบเก็บค่าผ่านทาง และด้านการตรวจสอบการเก็บค่าผ่านทาง มีค่าเฉลี่ย (IOC) ระหว่าง 0.6 – 1.00 คำสำคัญ : ระบบเก็บค่าผ่านทาง การทางพิเศษแห่งประเทศไทย
The purposes of this research were to (1) investigate the status of the toll collection system of Expressway Authority of Thailand and (2) evaluate trends of the toll collection system of Expressway Authority of Thailand between 2015 – 2025. The study was divided into four phases. The first phase was the study about the status of toll collection system by officers of Expressway Authority of Thailand. Data were toll collected from 338 officers from Expressway Authority of Thailand and 384 expressway users using a close-ended questionnaire and were statistically analyzed by using frequency, percentage, mean and standard deviation. The second phase was to identify the trends of the toll collection system from Expressway Authority of Thailand by using Delphi technique and open-ended questionnaire with 20 experts. Data were statistically analyzed by mean and the interquartile Range (I.R.). The third phase focused on trend evaluation and analysis of toll collection system from 2015 – 2025 with 10 experts. The fourth phase was an analysis of the appropriateness of toll collection system of Expressway Authority of Thailand in those years with 5 super experts by using closed-ended questionnaire. The findings revealed the followings. 1) The toll collection system of Expressway Authority of Thailand was generally found at the moderate level. After item analysis, management was rated with the highest mean followed by technology (moderate mean), knowledge about toll collection (moderate mean), and toll collection system audits (moderate mean). 2) The tendency of toll collection system of Expressway Authority of Thailand showed that, according to the experts, it needed to be improved in terms of management, technology, knowledge about toll collection and toll system audits. Assessing and analyzing toll collection system of Expressway Authority of Thailand during 2015-2025, the experts agreed with all of the proposals related to those aforementioned issues. The analysis results of appropriateness of the system during 2015-2025 in 4 aspects showed mean of IOC between 0.60-1.00. Keywords: Toll Collection System, Expressway Authority of Thailand
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
บุญมี กวินเสรสรรค์
สโรช บุญศิริพันธ์
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ปรัชญาดุษฎีบัณฑิต
การจัดการนวัตกรรมและเทคโนโลยี